# Konstantin Zatulin

Konstantin Zatulin (Batumi, 7 de setembre de 1958) és un polític rus, primer vicepresident del comitè de la Duma Estatal per a la Comunitat d'Estats Independents.

## Biografia

Zatulin es va graduar d'Història a la Universitat Estatal de Moscou el 1981, especialitzant-se en la història del Partit Comunista de la Unió Soviètica. Del 1987 al 1990 va treballar al Comitè Central del Komsomol.
A les eleccions legislatives de 1993 Zatulin va ser elegit diputat a la Duma Estatal, on va assumir el càrrec de president del Comitè per a la Comunitat d'Estats Independents i les relacions amb els nacionals russos a l'estranger. Des de la dècada del 1990, Zatulin ha estat considerat per la premsa com un defensor de les polítiques imperialistes de línia dura cap a les antigues repúbliques constituents de la Unió Soviètica.
A causa dels seus comentaris sobre l'estatus de Crimea durant el període 1996-2007, va ser declarat persona non grata a Ucraïna. Des de principis de la dècada del 1990, Zatulin ha estat un estret col·laborador de l'alcalde de Moscou, Iuri Lujkov. A les eleccions legislatives de 2003 va tornar a ser elegit membre de la Duma Estatal. L'octubre de 2006 Zatulin va afirmar sobre les repúbliques separatistes georgianes no reconegudes d'Abkhàzia i Ossètia del Sud: «el reconeixement dels anomenats estats no reconeguts no està lluny i tenen tots els atributs del sistema estatal i del sistema democràtic estable».
El desembre de 2007 Zatulin va acusar l'Església Ortodoxa Romanesa de «proselitisme» contra l'Església Ortodoxa Russa a Moldàvia amb el suposat objectiu d'annexionar aquest territori a Romania. El setembre de 2008, poc després que la República d'Abkhàzia fos reconeguda com a independent per Rússia, el president d'Abkhàzia, Sergei Bagapx, va concedir a Zatulin la ciutadania honorífica.
El 2021 Zatulin va declarar en una entrevista que «Ucraïna és un enemic de la Federació Russa i hauríem de fer tot el possible perquè aquesta Ucraïna deixi d'existir».
El 19 de juny de 2022, Zatulin va considerar que les declaracions del president kazakh Khassim-Jomart Tokhàiev al Fòrum Econòmic Internacional de Sant Petersburg eren incorrectes i va amenaçar amb mesures «com amb Ucraïna».
El 13 de setembre de 2022, en resposta als enfrontaments entre Armènia i Azerbaidjan de 2022, Zatulin va culpar l'Azerbaidjan d'aprofitar la invasió russa d'Ucraïna per presentar un nou ultimàtum a Armènia, que també implicava la participació de Turquia en les accions de l'Azerbaidjan, afirmant també que Rússia havia de pacificar l'Azerbaidjan. El 25 d'octubre de 2022 Zatulin va ser informat per les autoritats armènies que la seva visita al país «es consideraria indesitjable», en reacció a les seves declaracions sobre Armènia.

## Referències

* 1 2 «Затулин, Константин Директор Института стран СНГ».
* ↑ «N/A». Gazeta.pl. Arxivat de l'original el 12 September 2006. [Consulta: 20 maig 2009].
* ↑ Kovalenko, Oksana. «Zhirinovsky and Zatulin Will Not Be Able to "Wash Their Boots" in the Black Sea». Ukrayinska Pravda, 08-06-2006. Arxivat de l'original el 27 August 2006.
* ↑ Zatulin wants Russian foreign ministry to find out when Ukraine lifts his persona non grata status, Kyiv Post (28 October 2009)
* ↑ Recognition of so-called unrecognized states is not far off Arxivat 1 October 2007 a Wayback Machine. Regnum News Agency. Retrieved on 2 October 2006.
* ↑ Romanian Patriarchate’s activity aimed at Moldova’s absorption by Romania: Konstantin Zatulin Arxivat 29 August 2008 a Wayback Machine., REGNUM News Agency, 5 December 2007
* ↑ «Мы должны сделать все, чтобы Украина прекратила свое существование – заявление соратника Путина (видео)» (en rus). glavcom.ua. [Consulta: 4 setembre 2021].
* ↑ «Russia suspends shipments of Kazakh oil after Tokayev's statements at SPIEF». Hindustan News Hub. The Moscow Times. Arxivat de l'original el 19 de juny 2022. [Consulta: 19 juny 2022].
* ↑ «Zatulin: Russia tries to achieve peace between Azerbaijan and Armenia through diplomacy». Artsakh Press, 13-09-2022. [Consulta: 26 octubre 2022].
* ↑ «Margarita Simonyan banned from entering Armenia» (en anglès americà). West Observer, 25-10-2022. Arxivat de l'original el 2022-10-26. [Consulta: 26 octubre 2022].
* ↑ «Russian Lawmaker Barred From Visiting Armenia» (en armeni). Azatutyun Radiokayan, 25-10-2022. [Consulta: 26 octubre 2022].